# **Javna ustanova „Zbirka umjetnina Ante i Wiltrude Topić Mimara“**

 **– Muzej Mimara**

Ur. broj: I-96-1-25

U Zagrebu, 31. ožujka 2025.

Temeljem članka 23. Statuta Javne ustanove „Zbirka umjetnina Ante i Wiltrude Topić Mimara“ – Muzej Mimara (u daljnjem tekstu: Muzej Mimara) ravnateljica Muzeja dr. sc. Tajana Pleše raspisuje

**NATJEČAJ**

**za zasnivanje radnog odnosa**

na radnim mjestima:

**1. KONZERVATOR-RESTAURATOR** - dva (2) izvršitelja (m/ž) u Odjelu za stručne muzejske poslove – Grupa poslova I. (za zbirke, dokumentaciju i restauraciju), na neodređeno vrijeme u punom radnom vremenu, s probnim radom u trajanju do šest (6) mjeseci, mjesto rada Zagreb

**2. KNJIŽNIČAR** – jedan (1) izvršitelj (m/ž) u Odjelu za stručne muzejske poslove – Grupa poslova II. (za pedagogiju, knjižnicu i informatiku), na neodređeno vrijeme u punom radnom vremenu, s probnim radom u trajanju do šest (6) mjeseci, mjesto rada Zagreb.

**Za radno mjesto pod rednim brojem 1**

- završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij (razina HKO-a 7.1.sv. ili 7.1.st.) ili s njim izjednačen studij likovnih umjetnosti – restauriranja,

- minimalno stručno zvanje „konzervator-restaurator“, te

*-* znanje jednog stranog svjetskog jezika, znanje rada na računalu u okviru poslova radnog mjesta.

**Opis poslova za radno mjesto pod rednim brojem 1**

- izrađuje troškovnike i predlaže plan radova na umjetninama,

- stručno i samostalno izvodi radove na umjetninama,

- podnosi izvještaje o radu na umjetninama,

- vodi dokumentaciju o provedenim radovima,

- prati stručnu literaturu, sudjeluje na stručnim savjetovanjima, seminarima i sl.,

- odgovoran je za povjerenu opremu i materijal,

- sudjeluje u radu i na drugim zadacima kao član tima, te

- radi i druge poslove prema uputama voditelja Odjela za stručne muzejske poslove.

**Za radno mjesto pod rednim brojem 1** kandidat uz pisanu i vlastoručno potpisanu prijavu na natječaj, treba priložiti:

- životopis,

- dokaz o državljanstvu (presliku važeće osobne iskaznice ili putovnice ili vojne iskaznice ili domovnice),

- dokaz o stečenoj stručnoj spremi (presliku diplome / potvrde o završenom studiju; strane diplome moraju biti nostrificirane u Republici Hrvatskoj),

- dokaz o stručnom zvanju „konzervator-restaurator“ (presliku uvjerenja),

- dokaz o znanju rada na računalu (presliku svjedodžbe srednje škole, indeksa, prijepisa ocjena iz kojih je vidljivo da je položen predmet informatika, potvrde o završenom tečaju ili vlastoručno potpisanu Izjavu o poznavanju rada na računalu), te

- dokaz o znanju jednog stranog svjetskog jezika(presliku svjedodžbe srednje škole, indeksa, prijepisa ocjena iz kojih je vidljivo da je položen predmet jednog stranog svjetskog jezika**,** certifikata ili potvrde odgovarajuće institucije koja provodi izobrazbu stranog jezika ili vlastoručno potpisanu Izjavu o poznavanju jednog svjetskog jezika).

Isprave se prilažu u neovjerenom presliku, a prije izbora će kandidat predočiti izvornike.

U pisanoj prijavi na natječaj potrebno je navesti i osobne podatke: ime i prezime, datum rođenja, adresu stanovanja, broj telefona, adresu elektroničke pošte, te naziv i broj radnog mjesta na koje se kandidat prijavljuje.

Za navedena radna mjesta uzet će se u obzir i kandidati koji ne zadovoljavaju uvjet stručnog zvanja „konzervator-restaurator“, pod uvjetom da će se s takvim kandidatom ugovor o radu sklopiti uz uvjet polaganja stručnog ispita za temeljno stručno zvanje „konzervator-restaurator“ u roku od godine dana od dana stjecanja uvjeta jedne godine rada u struci u Muzeju sukladno Pravilniku o stručnim zvanjima za obavljanje poslova na zaštiti i očuvanju kulturnih dobara te uvjetima i načinu njihova stjecanja („Narodne novine“ broj 104/19, [103/20](https://www.iusinfo.hr/zakonodavstvo/pravilnik-o-izmjeni-i-dopuni-pravilnika-o-strucnim-zvanjima-za-obavljanje-poslova-na-zastiti-i-ocuvanju-kulturnih-dobara-te-uvjetima-i-nacinu-njihova-stjecanja), [16/22](https://www.iusinfo.hr/zakonodavstvo/pravilnik-o-izmjenama-i-dopunama-pravilnika-o-strucnim-zvanjima-za-obavljanje-poslova-na-zastiti-i-ocuvanju-kulturnih-dobara-te-uvjetima-i-nacinu-njihova-stjecanja), [107/23](https://www.iusinfo.hr/zakonodavstvo/pravilnik-o-izmjenama-pravilnika-o-strucnim-zvanjima-za-obavljanje-poslova-na-zastiti-i-ocuvanju-kulturnih-dobara-te-uvjetima-i-nacinu-njihova-stjecanja)).

**Za radno mjesto pod rednim brojem 2**

- završen sveučilišni diplomski studij ili sveučilišni integrirani prijediplomski i diplomski studij (razina HKO-a 7.1.sv. ili 7.1.st.) ili s njim izjednačen studij humanističkih znanosti smjer povijesti umjetnosti i položen stručni ispit za knjižničara ili informacijskih znanosti – smjer bibliotekarstvo

- minimalno stručno zvanje „knjižničar“, te

*-* znanje jednog stranog svjetskog jezika, znanje rada na računalu u okviru poslova radnog mjesta.

**Prednosti za radno mjesto pod rednim brojem 2**

- znanje dva ili više svjetskih stranih jezika**,**

- znanje rada u bazi K++,

- završen studij povijesti umjetnosti.

**Opis poslova za radno mjesto pod rednim brojem 2**

- organizira i planira poslove u knjižnici te nadzire njihovu provedbu,

- obavlja poslove stručne obrade knjižnog fonda,

- vodi evidenciju nakladničke djelatnosti Muzeja,

- radi s korisnicima knjižnice,

- radi na digitalizaciji knjižnične građe,

- obavlja poslove i vodi evidenciju razmjene publikacija sa srodnim ustanovama u zemlji i inozemstvu, prati izdavačku djelatnost i daje prijedloge za nabavku publikacija, nabavlja knjižnu građu, brine o zaštiti knjižne građe, organizira poslove i provedbu revizije knjižnog fonda,

- prati stručnu literaturu, sudjeluje na stručnim savjetovanjima, seminarima i sl.,

- sudjeluje u radu i na drugim zadacima kao član tima, te

- radi i druge poslove prema uputama voditelja Odjela za stručne muzejske poslove.

**Za radno mjesto pod rednim brojem 2** kandidat uz pisanu i vlastoručno potpisanu prijavu na natječaj, treba priložiti:

- životopis,

- dokaz o državljanstvu (presliku važeće osobne iskaznice ili putovnice ili vojne iskaznice ili domovnice),

- dokaz o stečenoj stručnoj spremi (presliku diplome / potvrde o završenom studiju; strane diplome moraju biti nostrificirane u Republici Hrvatskoj),

- dokaz o stručnom zvanju „knjižničar“ (presliku uvjerenja),

- dokaz o znanju rada na računalu (presliku svjedodžbe srednje škole, indeksa, prijepisa ocjena iz kojih je vidljivo da je položen predmet informatika, potvrde o završenom tečaju ili vlastoručno potpisanu Izjavu o poznavanju rada na računalu), te

- dokaz o znanju jednog stranog svjetskog jezika(presliku svjedodžbe srednje škole, indeksa, prijepisa ocjena iz kojih je vidljivo da je položen predmet jednog stranog svjetskog jezika**,** certifikata ili potvrde odgovarajuće institucije koja provodi izobrazbu stranog jezika ili vlastoručno potpisanu Izjavu o poznavanju jednog svjetskog jezika).

- dokazi o prednostima (ako postoje)

Isprave se prilažu u neovjerenom presliku, a prije izbora će kandidat predočiti izvornike.

U pisanoj prijavi na natječaj potrebno je navesti i osobne podatke: ime i prezime, datum rođenja, adresu stanovanja, broj telefona, adresu elektroničke pošte, te naziv i broj radnog mjesta na koje se kandidat prijavljuje.

Za navedena radna mjesta uzet će se u obzir i kandidati koji ne zadovoljavaju uvjet stručnog zvanja „knjižničar“, pod uvjetom da će se s takvim kandidatom ugovor o radu sklopiti uz uvjet polaganja stručnog ispita za temeljno stručno zvanje „knjižničar“ roku od godine dana od dana stjecanja uvjeta jedne godine rada u struci u Muzeju sukladno Pravilniku o stručnim zvanjima za obavljanje poslova na zaštiti i očuvanju kulturnih dobara te uvjetima i načinu njihova stjecanja („Narodne novine“ broj 104/19, 103/20, 16/22, 107/23).

Na natječaj se mogu ravnopravno prijaviti osobe oba spola, a izrazi u muškom rodu koji se koriste u ovom natječaju uporabljeni su neutralno i odnose se na muške i ženske osobe.

Kandidat koji se poziva na **pravo prednosti pri zapošljavanju** dostavlja dokumentaciju sukladno posebnim propisima:

1. Za ostvarivanje prava sukladno Zakonu o hrvatskim braniteljima iz domovinskoga rata i članovima njihovih obitelji (NN 121/17, 98/19, 84/21, 156/23) u trenutku podnošenja prijave kandidat koji ispunjava uvjete je dužan, uz prijavu na natječaj, pored dokaza o ispunjavanju traženih uvjeta, priložiti i dokaze za ostvarivanje prava prednosti pri zapošljavanju.

Popis dokaza za ostvarivanje prava prednosti pri zapošljavanju nalaze se na mrežnoj stranici Ministarstva hrvatskih branitelja Republike Hrvatske [https://branitelji.gov.hr/UserDocsImages//NG/12%20Prosinac/Zapošljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPOŠLJAVANJU.pdf](https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf),

1. Za ostvarivanje prava sukladno Zakonu o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 13/03, 148/13, 98/19) kandidat koji u trenutku podnošenja prijave ispunjava uvjete je dužan, uz prijavu na natječaj, pored dokaza o ispunjavanju traženih uvjeta priložiti i dokaze za ostvarivanje prava prednosti pri zapošljavanju,
2. Za ostvarivanje prava sukladno Zakonu o civilnim stradalnicima iz Domovinskog rata (NN 84/21) u trenutku podnošenja prijave kandidat koji ispunjava uvjete je dužan, uz prijavu na natječaj, pored dokaza o ispunjavanju traženih uvjeta, priložiti i dokaze za ostvarivanje prava prednosti pri zapošljavanju,
3. Za ostvarivanje prava sukladno Zakonu o profesionalnoj rehabilitaciji i zapošljavanju osoba s invaliditetom (NN [157/13](http://www.zakon.hr/cms.htm?id=1667), [152/14](http://www.zakon.hr/cms.htm?id=1669), [39/18](https://www.zakon.hr/cms.htm?id=27953), 32/20) u trenutku podnošenja prijave kandidat koji ispunjava uvjete je dužan, uz prijavu na natječaj, pored dokaza o ispunjavanju traženih uvjeta, priložiti i dokaze za ostvarivanje prava prednosti pri zapošljavanju.

Rok za podnošenje prijava je dvanaest (12) dana od dana objave javnog natječaja na mrežnim stranicama Muzeja, Hrvatskog zavoda za zapošljavanje, Ministarstva kulture i medija RH.

Natječaj za zasnivanje radnog odnosa objavljen je na mrežnim stranicama Muzeja Mimara, Hrvatskog zavoda za zapošljavanje te Ministarstva kulture i medija RH.

Sve relevantne informacije vezane uz natječaj objavit će se na mrežnoj stranici <https://www.mimara.hr/Muzej/Natje%C4%8Daji>

Prijave se podnose poštom na adresu Javne ustanove „Zbirka umjetnina Ante i Wiltrude Topić Mimara“ – Muzej Mimara, Rooseveltov trg 5, Zagreb, p.p. 391 s naznakom NATJEČAJ ZA RADNO MJESTO POD REDNIM BROJEM \_\_“ (upisati redni broj radnog mjesta).

Pravovremenom prijavom smatra se prijava koja je zaprimljena u Muzej na adresu navedenu u tekstu natječaja u roku za dostavu prijava ili koja je upućena kao preporučena ili obična pošiljka kod ovlaštenih pružatelja poštanskih usluga za koju se nedvojbeno može utvrditi da je poslana u roku, pri čemu se dan predaje pružatelju poštanskih usluga smatra danom predaje Muzeju.

Potpunom prijavom smatra se prijava koja je vlastoručno potpisana i koja sadrži sve podatke i priloge navedene u javnom natječaju.

Prijava koja zadovoljava formalne uvjete je prijava koja sadrži dokaze o traženim uvjetima za radno mjesto za koje je raspisan javni natječaj.

Kandidat koji ne podnese pravovremenu i potpunu prijavu ili ne ispunjava formalne uvjete natječaja, bit će o tome obaviješten pisanim putem te se više ne smatra kandidatom.

S kandidatima koji zadovoljavaju formalne uvjete provest će se provjera znanja, sposobnosti i vještina o kojoj će biti obavješteni na mrežnoj stranici Muzeja Mimara <https://www.mimara.hr/Muzej/Natje%C4%8Daji>

Vrijeme održavanja provjere znanja, sposobnosti i vještina bit će objavljeno na mrežnoj stranici Muzeja Mimara najkasnije pet (5) dana prije održavanja.

Ako kandidat ne pristupi provjeri znanja, sposobnosti i vještina smatra se da je povukao prijavu na javni natječaj.

Obavijest o rezultatima javnog natječaja objavit će se na mrežnoj stranici Muzeja Mimara.

Izabrani kandidatpozvat će se zbog utvrđivanja zdravstvene sposobnosti na obavljanje liječničkog pregleda za obavljanje poslova radnog mjesta (na trošak Muzeja Mimara). Neodazivanje na poziv smatra se odustajanjem od zasnivanja radnog odnosa.

Javna ustanova „Zbirka umjetnina Ante i Wiltrude Topić Mimara“ – Muzej Mimara će prikupljati i obrađivati osobne podatke navedene u prijavi na natječaj i dokumentaciji dostavljenoj s prijavom, u svrhu odabira kandidata te u tu svrhu dostaviti obavijest o rezultatima javnog natječaja s podacima o imenu i prezimenu te stručnoj spremi izabranog kandidata. Kandidat može u svakom trenutku bez obrazloženja zatražiti prestanak aktivnosti obrade svojih osobnih podataka, a o čemu će mu Muzej izdati potvrdu. Prikupljeni osobni podaci obradit će se u skladu s važećim propisima (Općom uredbom o zaštiti podataka te Zakonom o provedbi Opće uredbe o zaštiti podataka NN (42/18)).

 R a v n a t e l j i c a

dr. sc. Tajana Pleše